Ericu950/Stoicheia-meter-silver huggingface dataset:
ὡς δ οὐδὲν ἤνυε τούτοις , προσελθὼν τοῖς ἐπ ἐκεῖνον ἄγουσι τὴν αἰτίαν τοῦ φόνου , τοῖς τοῦ τετελευτηκότος οἰκείοις , χρήμαθ ὑπισχνεῖτο δώσειν εἰ τοῦ πράγματος αἰτιῷντ ἐμέ , καὶ οὔ τε θεοὺς οὔ θ ὁσίαν οὔ τ ἄλλ οὐδὲν ἐποιήσατ ἐμποδὼν τοιούτῳ λόγῳ , οὐ δ ὤκνησεν .
ἀλλ οὐ δὲ πρὸς οὓς ἔλεγεν αὐτοὺς ᾐσχύνθη , εἰ τοιοῦτο κακὸν καὶ τηλικοῦτον ἀδίκως ἐπάγει τῳ , ἀλλ ἕν ὅρον θέμενος παντὶ τρόπῳ μ ἀνελεῖν , οὐδὲν ἐλλείπειν ᾤετο δεῖν , ὡς δέον , εἴ τις ὑβρισθεὶς ὑπὸ τούτου δίκης ἀξιοῖ τυχεῖν καὶ μὴ σιωπᾷ , τοῦτον ἐξόριστον ἀνῃρῆσθαι καὶ μηδαμῇ παρεθῆναι , ἀλλὰ καὶ λιποταξίου γραφὴν ἑαλωκέναι καὶ ἐφ αἵματι φεύγειν καὶ μόνον οὐ προσηλῶσθαι 0 .
καίτοι ταῦθ ὅταν ἐξελεγχθῇ ποιῶν πρὸς οἷς ὕβριζέν με χορηγοῦντα , τίνος συγγνώμης ἢ τίνος ἐλέου δικαίως τεύξεται παρ ὑμῶν ;
ἐγὼ μὲν γὰρ αὐτόν , ὦ ἄνδρες Ἀθηναῖοι , νομίζω αὐτόχειρά μου γεγενῆσθαι τούτοις τοῖς ἔργοις , καὶ τότε μὲν τοῖς Διονυσίοις τὴν παρασκευὴν καὶ τὸ σῶμα καὶ τ ἀναλώμαθ ὑβρίζειν , νῦν δὲ τούτοις οἷς ἐποίει καὶ διεπράττετ ἐκεῖνά τε καὶ τὰ λοιπὰ πάντα , τὴν πόλιν , τὸ γένος , τὴν ἐπιτιμίαν , τὰς ἐλπίδας ·
εἰ γὰρ ἓν ὧν ἐπεβούλευσε κατώρθωσεν , ἁπάντων ἂν ἀπεστερήμην ἐγὼ καὶ μη δὲ ταφῆναι προσυπῆρχεν οἴκοι μοι .
διὰ τί , ἄνδρες δικασταί 0 ;
εἰ γάρ , ἐάν τις παρὰ πάντας τοὺς νόμους ὑβρισθεὶς ὑπὸ Μειδίου βοηθεῖν αὑτῷ πειρᾶται , ταῦτα καὶ τοιαῦθ ἕτερ αὐτῷ παθεῖν ὑπάρξει , προσκυνεῖν τοὺς ὑβρίζοντας ὥσπερ ἐν τοῖς βαρβάροις , οὐκ ἀμύνεσθαι κράτιστον ἔσται 0 .
ἀλλὰ μὴν ὡς ἀληθῆ λέγω καὶ προσεξείργασται ταῦτα τῷ βδελυρῷ τούτῳ καὶ ἀναιδεῖ , κάλει μοι καὶ τούτων τοὺς μάρτυρας .
μΑΡτΥΡΕσ Διονύσιος Ἀφιδναῖος , Ἀντίφιλος Παιανιεὺς διαφθαρέντος Νικοδήμου τοῦ οἰκείου ἡμῶν βιαίῳ θανάτῳ ὑπὸ Ἀριστάρχου τοῦ Μόσχου ἐπεξῇμεν τοῦ φόνου τὸν Ἀρίσταρχον .
αἰσθόμενος δὲ ταῦτα Μειδίας ὁ νῦν κρινόμενος ὑπὸ Δημοσθένους , ᾧ μαρτυροῦμεν , ἔπειθεν ἡμᾶς διδοὺς κέρματα τὸν μὲν Ἀρίσταρχον ἀθῷον ἀφεῖναι , Δημοσθένει δὲ τὴν γραφὴν τοῦ φόνου παραγράψασθαι .
λαβὲ δή μοι τὸν περὶ τῶν δώρων νόμον .
ἐν ὅσῳ δὲ τὸν νόμον , ὦ ἄνδρες Ἀθηναῖοι , λαμβάνει , βούλομαι μικρὰ πρὸς ὑμᾶς εἰπεῖν , δεηθεὶς ὑμῶν ἁπάντων πρὸς Διὸς καὶ θεῶν , ὦ ἄνδρες δικασταί ·
περὶ πάντων ὧν ἂν ἀκούητε , τοῦθ ὑποθέντες ἀκούετε τῇ γνώμῃ , τί ἄν , εἴ τις ἔπασχε ταῦθ ὑμῶν , ἐποίει , καὶ τίν ἂν εἶχεν ὀργὴν ὑπὲρ αὑτοῦ πρὸς τὸν ποιοῦντα .
ἐγὼ γὰρ ἐνηνοχὼς χαλεπῶς ἐφ οἷς περὶ τὴν λῃτουργίαν ὑβρίσθην , ἔτι πολλῷ χαλεπώτερον , ὦ ἄνδρες Ἀθηναῖοι , τούτοις τοῖς μετὰ ταῦτ ἐνήνοχα καὶ μᾶλλον ἠγανάκτηκα .
τί γὰρ ὡς ἀληθῶς πέρας ἂν φήσειέ τις εἶναι κακίας καὶ τίν ὑπερβολὴν ἀναιδείας καὶ ὠμότητος καὶ ὕβρεως , ἄνθρωπος εἰ ποιήσας δεινὰ νὴ Δία καὶ πόλλ ἀδίκως τινά , ἀντὶ τοῦ ταῦτ ἀναλαμβάνειν καὶ μεταγιγνώσκειν , πολλῷ δεινότερ ὕστερον ἄλλα προσεξεργάζοιτο , καὶ χρῷτο τῷ πλουτεῖν μὴ ἐπὶ ταῦτ ἐν οἷς μηδένα βλάπτων αὐτὸς ἄμεινόν τι τῶν ἰδίων θήσεται , ἀλλ ἐπὶ τ ἀναντία , ἐν οἷς ἀδίκως ἐκβάλλων τινὰ καὶ προπηλακίσας αὑτὸν εὐδαιμονιεῖ τῆς περιουσίας ;
ταῦτα τοίνυν , ὦ ἄνδρες Ἀθηναῖοι , πάντα τούτῳ πέπρακται κατ ἐμοῦ .
καὶ γὰρ αἰτίαν ἐπήγαγέ μοι φόνου ψευδῆ καὶ οὐδὲν ἐμοὶ προσήκουσαν , ὡς τὸ πρᾶγμ αὔτ ἐδήλωσεν , καὶ γραφὴν λιποταξίου μ ἐγράψατο τρεῖς αὐτὸς τάξεις λελοιπώς , καὶ τῶν ἐν Εὐβοίᾳ πραγμάτων  τουτὶ γὰρ αὖ μικροῦ παρῆλθέ μ εἰπεῖν  , ἃ Πλούταρχος ὁ τούτου ξένος καὶ φίλος διεπράξατο , ὡς ἐγὼ αἴτιός εἰμι , κατεσκεύαζε πρὸ τοῦ τὸ πρᾶγμα γενέσθαι πᾶσιν φανερὸν διὰ Πλουτάρχου γεγονός .
καὶ τελευτῶν βουλεύειν μου λαχόντος δοκιμαζομένου κατηγόρει , καὶ τὸ πρᾶγμ εἰς ὑπέρδεινόν μοι περιέστη ·
ἀντὶ γὰρ τοῦ δίκην ὑπὲρ ὧν ἐπεπόνθειν λαβεῖν , δοῦναι πραγμάτων ὧν οὐδὲν ἐμοὶ προσῆκεν ἐκινδύνευον .
καὶ ταῦτα πάσχων ἐγὼ καὶ τοῦτον τὸν τρόπον ὃν διεξέρχομαι νυνὶ πρὸς ὑμᾶς ἐλαυνόμενος , οὐκ ὢν οὔ τε τῶν ἐρημοτάτων οὔ τε τῶν ἀπόρων κομιδῇ , οὐκ ἔχω , ὦ ἄνδρες Ἀθηναῖοι , τί χρὴ ποιῆσαι .
εἰ γὰρ εἰπεῖν τι καὶ περὶ τούτων ἤδη δεῖ , οὐ μέτεστι τῶν ἴσων οὐ δὲ τῶν ὁμοίων , ὦ ἄνδρες Ἀθηναῖοι , πρὸς τοὺς πλουσίους τοῖς λοιποῖς ἡμῖν , οὐ μέτεστιν , οὔ ·
ἀλλὰ καὶ χρόνοι τούτοις τοῦ τὴν δίκην ὑποσχεῖν , οὓς ἂν αὐτοὶ βούλωνται , δίδονται , καὶ τ ἀδικήμαθ ἕωλα τὰ τούτων ὡς ὑμᾶς καὶ ψύχρ ἀφικνεῖται , τῶν δ ἄλλων ἡμῶν ἕκαστος , ἄν τι συμβῇ , πρόσφατος κρίνεται 0 .
καὶ μάρτυρές εἰσιν ἕτοιμοι τούτοις καὶ συνήγοροι πάντες καθ ἡμῶν εὐτρεπεῖς 0 ·
ἐμοὶ δ οὐ δὲ τ ἀληθῆ μαρτυρεῖν ἐθέλοντας ὁρᾶτ ἐνίους .
ταῦτα μὲν οὖν ἀπείποι τις ἄν , οἶμαι , θρηνῶν .
τὸν δὲ νόμον μοι λέγ ἐφεξῆς , ὥσπερ ἠρξάμην .
νΟμΟσ ἐάν τις Ἀθηναίων λαμβάνῃ παρά τινος , ἢ αὐτὸς διδῷ ἑτέρῳ , ἢ διαφθείρῃ τινὰς ἐπαγγελλόμενος , ἐπὶ βλάβῃ τοῦ δήμου ἢ ἰδίᾳ τινὸς τῶν πολιτῶν , τρόπῳ ἢ μηχανῇ ᾑτινιοῦν , ἄτιμος ἔστω καὶ παῖδες καὶ τὰ ἐκείνου .
οὕτω τοίνυν οὗτός ἐστ ἀσεβὴς καὶ μιαρὸς καὶ πᾶν ἂν ὑποστὰς εἰπεῖν καὶ πρᾶξαι , εἰ δ ἀληθὲς ἢ ψεῦδος ἢ πρὸς ἐχθρὸν ἢ φίλον ἢ τὰ τοιαῦτα , ἀλλ οὐ δ ὁτιοῦν διορίζων , ὥστ ἐπαιτιασάμενός με φόνου καὶ τοιοῦτο πρᾶγμ ἐπαγαγών , εἴασε μέν μ εἰσιτητήρι ὑπὲρ τῆς βουλῆς ἱεροποιῆσαι καὶ θῦσαι καὶ κατάρξασθαι τῶν ἱερῶν ὑπὲρ ὑμῶν καὶ ὅλης τῆς πόλεως , εἴασε δ ἀρχεθεωροῦντ ἀγαγεῖν τῷ Διὶ τῷ Νεμείῳ τὴν κοινὴν ὑπὲρ τῆς πόλεως θεωρίαν , περιεῖδε δὲ ταῖς σεμναῖς θεαῖς ἱεροποιὸν αἱρεθέντ ἐξ Ἀθηναίων ἁπάντων τρίτον αὐτὸν καὶ καταρξάμενον τῶν ἱερῶν 0 .
ἆρ ἄν , εἴ γ εἶχε στιγμὴν ἢ σκιὰν τούτων ὧν κατεσκεύαζεν κατ ἐμοῦ , ταῦτ ἂν εἴασεν ;
οὐκοῦν ἐξελέγχεται τούτοις ἐναργῶς ὕβρει ζητῶν μ ἐκβάλλειν ἐκ τῆς πατρίδος .
ἐπειδὴ τοίνυν τοῦτο τὸ πρᾶγμ οὐ δὲ καθ ἕν , πανταχῇ στρέφων , οἷός τ ἦν ἀγαγεῖν ἐπ ἐμέ , φανερῶς ἤδη δι ἐμὲ τὸν Ἀρίσταρχον ἐσυκοφάντει .
καὶ τὰ μὲν ἄλλα σιωπῶ ·
τῆς δὲ βουλῆς περὶ τούτων καθημένης καὶ σκοπουμένης , παρελθὼν οὗτος ἀγνοεῖτ ἔφη ὦ βουλή , τὸ πρᾶγμα ;
καὶ τὸν αὐτόχειρ ἔχοντες λέγων τὸν Ἀρίσταρχον μέλλετε καὶ ζητεῖτε καὶ τετύφωσθε ;
οὐκ ἀποκτενεῖτε ;
οὐκ ἐπὶ τὴν οἰκίαν βαδιεῖσθε ;
οὐχὶ συλλήψεσθε ;
καὶ ταῦτ ἔλεγ ἡ μιαρὰ καὶ ἀναιδὴς αὕτη κεφαλή , ἐξεληλυθὼς τῇ προτεραίᾳ παρ Ἀριστάρχου , καὶ χρώμενος ὥσπερ ἂν ἄλλος τις τὰ πρὸ τούτου , καί , ὅτ ηὐτύχει , πλεῖστα παρεσχηκότος ἐκείνου πράγματά μοι περὶ τῶν πρὸς τοῦτον ἀπαλλαγῶν 0 .
εἰ μὲν οὖν εἰργάσθαι τι τούτων ἐφ οἷς ἀπόλωλεν ἡγούμενος τὸν Ἀρίσταρχον καὶ πεπιστευκὼς τοῖς τῶν αἰτιασαμένων λόγοις ταῦτ ἔλεγεν , χρῆν μὲν οὐ δ οὕτω  μετρία γὰρ δίκη παρὰ τῶν φίλων ἐστίν , ἄν τι δοκῶσι πεποιηκέναι δεινόν , μηκέτι τῆς λοιπῆς φιλίας κοινωνεῖν , τὸ δὲ τιμωρεῖσθαι καὶ ἐπεξιέναι τοῖς πεπονθόσι καὶ τοῖς ἐχθροῖς παραλείπεται  ·
ὅμως δ ἔστω τούτῳ γε συγγνώμη .
εἰ δὲ λαλῶν μὲν καὶ ὁμωρόφιος γιγνόμενος ὡς οὐδὲν εἰργασμένῳ φανήσεται , λέγων δὲ καὶ καταιτιώμενος ταῦθ εἵνεκα τοῦ συκοφαντεῖν ἐμέ , πῶς οὐ δεκάκις , μᾶλλον δὲ μυριάκις δίκαιός ἐστ ἀπολωλέναι 0 ;
ἀλλὰ μὴν ὡς ἀληθῆ λέγω καὶ τῇ μὲν προτεραίᾳ ὅτε ταῦτ ἔλεγεν , εἰσεληλύθει καὶ διείλεκτ ἐκείνῳ , τῇ δ ὑστεραίᾳ πάλιν  τοῦτο γάρ , τοῦτ οὐκ ἔχον ἐστὶν ὑπερβολὴν ἀκαθαρσίας , ἄνδρες Ἀθηναῖοι  εἰσελθὼν οἴκαδ ὡς ἐκεῖνον καὶ ἐφεξῆς οὑτωσὶ καθεζόμενος , τὴν δεξιὰν ἐμβαλών , παρόντων πολλῶν , μετὰ τοὺς ἐν τῇ βουλῇ τούτους λόγους , ἐν οἷς αὐτόχειρα καὶ τὰ δεινότατ εἰρήκει τὸν Ἀρίσταρχον , ὤμνυε μὲν κατ ἐξωλείας μηδὲν εἰρηκέναι κατ αὐτοῦ φλαῦρον , καὶ οὐδὲν ἐφρόντιζ ἐπιορκῶν , καὶ ταῦτα παρόντων τῶν συνειδότων , ἠξίου δὲ καὶ πρὸς ἔμ αὑτῷ δι ἐκείνου γίγνεσθαι τὰς διαλύσεις , τούτων τοὺς παρόντας ὑμῖν καλῶ μάρτυρας .
καίτοι πῶς οὐ δεινόν , ὦ ἄνδρες Ἀθηναῖοι , μᾶλλον δ ἀσεβές , λέγειν ὡς φονεύς , καὶ πάλιν ὡς οὐκ εἴρηκε ταῦτ ἀπομνύναι , καὶ φόνον μὲν ὀνειδίζειν , τούτῳ δ ὁμωρόφιον γίγνεσθαι 0 1 2 ;
κ ἂν μὲν ἀφῶ τοῦτον ἐγὼ καὶ προδῶ τὴν ὑμετέραν καταχειροτονίαν , οὐδέν , ὡς ἔοικ , ἀδικῶ ·
ἂν δ ἐπεξίω , λέλοιπα τὴν τάξιν , φόνον κοινωνῶ , δεῖ μ ἀνηρπάσθαι .
ἐγὼ δ αὐτὸ τ οὐναντίον οἶμαι , εἰ τοῦτον ἀφῆκα , λελοιπέναι μέν , ὦ ἄνδρες Ἀθηναῖοι , τὴν τοῦ δικαίου τάξιν , φόνου δ ἂν εἰκότως ἐμαυτῷ λαχεῖν ·
οὐ γὰρ ἦν μοι δήπου βιωτὸν τοῦτο ποιήσαντι .
ὅτι τοίνυν καὶ ταῦτ ἀληθῆ λέγω , κάλει μοι καὶ τούτων τοὺς μάρτυρας .
μΑΡτΥΡΕσ Λυσίμαχος Ἀλωπεκῆθεν , Δημέας Σουνιεύς , Χάρης Θορίκιος , Φιλήμων Σφήττιος , Μόσχος Παιανιεύς , καθ οὓς καιροὺς ἡ εἰσαγγελία ἐδόθη εἰς τὴν βουλὴν ὑπὲρ Ἀριστάρχου τοῦ Μόσχου , ὅτι εἴη Νικόδημον ἀπεκτονώς , οἴδαμεν Μειδίαν τὸν κρινόμενον ὑπὸ Δημοσθένους , ᾧ μαρτυροῦμεν , ἐλθόντα πρὸς τὴν βουλὴν καὶ λέγοντα μηδένα ἕτερον εἶναι τὸν Νικοδήμου φονέα , ἀλλ Ἀρίσταρχον , καὶ τοῦτον αὐτοῦ γεγονέναι αὐτόχειρα , καὶ συμβουλεύοντα τῇ βουλῇ βαδίζειν ἐπὶ τὴν οἰκίαν τὴν Ἀριστάρχου καὶ συλλαμβάνειν αὐτόν .
ταῦτα δ ἔλεγε πρὸς τὴν βουλὴν τῇ προτεραίᾳ μετ Ἀριστάρχου καὶ μεθ ἡμῶν συνδεδειπνηκώς .
οἴδαμεν δὲ καὶ Μειδίαν , ὡς ἀπῆλθεν ἀπὸ τῆς βουλῆς τούτους τοὺς λόγους εἰρηκώς , εἰσεληλυθότα πάλιν ὡς Ἀρίσταρχον καὶ τὴν δεξιὰν ἐμβεβληκότα καὶ ὀμνύοντα κατ ἐξωλείας μηδὲν κατ αὐτοῦ πρὸς τὴν βουλὴν εἰρηκέναι φαῦλον , καὶ ἀξιοῦντα Ἀρίσταρχον ὅπως ἂν διαλλάξῃ αὐτῷ Δημοσθένην .
τίς οὖν ὑπερβολή , τίς ὁμοία τῇ τούτου γέγον ἢ γένοιτ ἂν πονηρία 0 ;
ὃς ἄνδρ ἀτυχοῦντα , οὐδὲν αὐτὸν ἠδικηκότα  ἐῶ γὰρ εἰ φίλον  , ἅμα συκοφαντεῖν ᾤετο δεῖν καὶ πρὸς ἔμ αὑτὸν διαλύειν ἠξίου , καὶ ταῦτ ἔπραττε καὶ χρήματ ἀνήλισκεν ἐπὶ τῷ μετ ἐκείνου κ ἀμὲ προσεκβαλεῖν ἀδίκως .
τοῦτο μέντοι τὸ τοιοῦτον ἔθος καὶ τὸ κατασκεύασμ , ὦ ἄνδρες Ἀθηναῖοι , τὸ τοῖς ὑπὲρ αὑτῶν ἐπεξιοῦσι δικαίως ἔτι πλείω περιιστάναι κακά , οὐκ ἐμοὶ μὲν ἄξιόν ἐστ ἀγανακτεῖν καὶ βαρέως φέρειν , ὑμῖν δὲ τοῖς ἄλλοις παριδεῖν , πολλοῦ γε καὶ δεῖ , ἀλλὰ πᾶσιν ὁμοίως ὀργιστέον , ἐκλογιζομένοις καὶ θεωροῦσιν ὅτι τοῦ μέν , ὦ ἄνδρες Ἀθηναῖοι , ῥᾳδίως κακῶς παθεῖν ἐγγύταθ ὑμῶν εἰσιν οἱ πενέστατοι καὶ ἀσθενέστατοι , τοῦ δ ὑβρίσαι καὶ τοῦ ποιήσαντας μὴ δοῦναι δίκην , ἀλλὰ τοὺς ἀντιπαρέξοντας πράγματα μισθώσασθαι , οἱ βδελυροὶ καὶ χρήματ ἔχοντές 0 .
οὐ δὴ δεῖ παρορᾶν τὰ τοιαῦτα , οὐ δὲ τὸν ἐξείργοντα δέει καὶ φόβῳ τὸ δίκην ὧν ἂν ἡμῶν ἀδικηθῇ τις λαμβάνειν παρ αὐτοῦ ἄλλο τι χρὴ νομίζειν ποιεῖν ἢ τὰς τῆς ἰσηγορίας καὶ τὰς τῆς ἐλευθερίας ἡμῶν μετουσίας ἀφαιρεῖσθαι 0 .
ἐγὼ μὲν γὰρ ἴσως διεωσάμην , καὶ ἄλλος τις ἄν , ψευδῆ λόγον καὶ συκοφαντίαν , καὶ οὐκ ἀνήρπασμαι 0 ·
οἱ δὲ πολλοὶ τί ποιήσετε , ἂν μὴ δημοσίᾳ πᾶσιν φοβερὸν καταστήσητε τὸ εἰς ταῦτ ἀποχρῆσθαι τῷ πλουτεῖν ;
δόντα λόγον καὶ ὑποσχόντα κρίσιν περὶ ὧν ἄν τις ἐγκαλῇ , τότ ἀμύνεσθαι τοὺς ἐφ αὑτὸν ἐλθόντας χρή , καὶ τότ , ἂν ἀδικοῦντας ὁρᾷ τις , οὐ προαναρπάζειν , οὐ δ ἐπάγοντ αἰτίας ψευδεῖς ἄκριτον ζητεῖν ἀποφεύγειν , οὐ δ ἐπὶ τῷ διδόναι δίκην ἀσχάλλειν , ἀλλὰ μὴ ποιεῖν ἐξ ἀρχῆς ἀσελγὲς μηδέν .
ὅσα μὲν τοίνυν εἴς τε τὴν λῃτουργίαν καὶ τὸ σῶμ ὑβρίσθην , καὶ πάντ ἐπιβουλευόμενος τρόπον καὶ πάσχων κακῶς ἐκπέφευγα , ἀκηκόατ , ὦ ἄνδρες Ἀθηναῖοι .
καὶ παραλείπω δὲ πολλά ·
οὐ γὰρ ἴσως ῥᾴδιον πάντ εἰπεῖν .
οὐκ ἔστ ἐφ ὅτῳ τῶν πεπραγμένων ἐγὼ μόνος ἠδίκημαι , ἀλλ ἐπὶ μὲν τοῖς εἰς τὸν χορὸν γεγενημένοις ἀδικήμασιν ἡ φυλή , δέκατον μέρος ὑμῶν , συνηδίκηται , ἐπὶ δ οἷς ἔμ ὕβρισε καὶ ἐπεβούλευσεν οἱ νόμοι , δι οὓς εἷς ἕκαστος ὑμῶν σῶς ἐστιν ·
ἐφ ἅπασι δὲ τούτοις ὁ θεός , ᾧ χορηγὸς ἐγὼ καθειστήκειν , καὶ τὸ τῆς ὁσίας , ὁτιδήποτ ἐστί , τὸ σεμνὸν καὶ τὸ δαιμόνιον .
δεῖ δὴ τούς γε βουλομένους ὀρθῶς τὴν κατ ἀξίαν τῶν πεπραγμένων παρὰ τούτου δίκην λαμβάνειν , οὐχ ὡς ὑπὲρ ἐμοῦ μόνον ὄντος τοῦ λόγου τὴν ὀργὴν ἔχειν , ἀλλ ὡς ἐν τ αὐτῷ τῶν νόμων , τοῦ θεοῦ , τῆς πόλεως , ὁμοῦ πάντων ἠδικημένων , οὕτω ποιεῖσθαι τὴν τιμωρίαν , καὶ τοὺς βοηθοῦντας καὶ τοὺς συνεξεταζομένους μετὰ τούτου μὴ συνηγόρους μόνον , ἀλλὰ καὶ δοκιμαστὰς τῶν τούτῳ πεπραγμένων ὑπολαμβάνετ εἶναι .
εἰ μὲν τοίνυν , ὦ ἄνδρες Ἀθηναῖοι , σώφρονα καὶ μέτριον πρὸς τ ἄλλα παρεσχηκὼς αὑτὸν Μειδίας καὶ μηδένα τῶν ἄλλων πολιτῶν ἠδικηκὼς εἰς ἔμ ἀσελγὴς μόνον οὕτω καὶ βίαιος ἐγεγόνει , πρῶτον μὲν ἔγωγ ἀτύχημ ἂν ἐμαυτοῦ τοῦθ ἡγούμην , ἔπειτ ἐφοβούμην ἂν μὴ τὸν ἄλλον ἑαυτοῦ βίον οὗτος μέτριον δεικνύων καὶ φιλάνθρωπον διακρούσηται τούτῳ τὸ δίκην ὧν ἔμ ὕβρικεν δοῦναι .
νυνὶ δὲ τοσαῦτ ἐστὶ τ ἄλλ ἃ πολλοὺς ὑμῶν ἠδίκησεν καὶ τοιαῦτα , ὥστε τούτου μὲν τοῦ δέους ἀπήλλαγμαι , φοβοῦμαι δὲ πάλιν τ οὐναντίον μή , ἐπειδὰν πολλὰ καὶ δείν ἑτέρους ἀκούηθ ὑπ αὐτοῦ πεπονθότας , τοιοῦτός τις ὑμῖν λογισμὸς ἐμπέσῃ τί οὖν ;
σὺ δεινότερ ἢ τῶν ἄλλων εἷς ἕκαστος πεπονθὼς ἀγανακτεῖς ;
πάντα μὲν δὴ τὰ τούτῳ πεπραγμένα οὔ τ ἂν ἐγὼ δυναίμην πρὸς ὑμᾶς εἰπεῖν , οὔ τ ἂν ὑμεῖς ὑπομείναιτ ἀκούειν , οὐ δ , εἰ τὸ παρ ἀμφοτέρων ἡμῶν ὕδωρ ὑπάρξειε πρὸς τὸ λοιπόν , πᾶν τό τ ἐμὸν καὶ τὸ τούτου προστεθέν , οὐκ ἂν ἐξαρκέσειεν ·
ἃ δ ἐστὶ μέγιστα καὶ φανερώτατα , ταῦτ ἐρῶ .
μᾶλλον δ ἐκεῖνο ποιήσω ·
ἀναγνώσομαι μὲν ὑμῖν , ὡς ἐμαυτῷ γέγραμμαι , πάντα τὰ ὑπομνήματα , λέξω δ ὅ τι ἂν πρῶτον ἀκούειν βουλομένοις ὑμῖν ᾖ , τοῦτο πρῶτον , εἶθ ἕτερον , καὶ τ ἄλλα τὸν αὐτὸν τρόπον , ἕως ἂν ἀκούειν βούλησθε 0 .
ἔστι δὲ ταῦτα παντοδαπά , καὶ ὕβρεις πολλαὶ καὶ περὶ τοὺς οἰκείους κακουργήματα καὶ περὶ τοὺς θεοὺς ἀσεβήματα , καὶ τόπος οὐδείς ἐστιν ἐν ᾧ τοῦτον οὐ θανάτου πεποιηκότ ἄξια πόλλ εὑρήσετε .
ΥπΟμνΗμΑτΑ ΤΩ͂Ν ΜΕΙΔΙΟΥ ΑΔΙΚΗΜΑΤΩΝ ὅσα μὲν τοίνυν , ὦ ἄνδρες δικασταί , τὸν ἀεὶ προστυχόντ αὐτῷ πεποίηκεν , ταῦτ ἐστίν .
καὶ παραλέλοιφ ἕτερα 0 ·
οὐ γὰρ ἂν δύναιτ οὐδεὶς εἰσάπαξ εἰπεῖν ἃ πολὺν χρόνον οὗτος ὑβρίζων συνεχῶς ἅπαντα τὸν βίον εἴργασται .
ἄξιον δ ἰδεῖν ἐφ ὅσον φρονήματος ἤδη προελήλυθε τῷ τούτων δίκην μηδενὸς δεδωκέναι 0 .
οὐ γὰρ ἡγεῖθ , ὡς ἐμοὶ δοκεῖ , λαμπρὸν οὐ δὲ νεανικὸν οὐ δ ἄξιον ἑαυτοῦ ὅ τι ἄν τις πρὸς ἕν εἷς διαπράττηται , ἀλλ εἰ μὴ φυλὴν ὅλην καὶ βουλὴν καὶ ἔθνος προπηλακιεῖ καὶ πολλοὺς ἁθρόους ὑμῶν ἅμ ἐλᾷ , ἀβίωτον ᾤετ ἔσεσθαι τὸν βίον αὑτῷ 0 .
καὶ τὰ μὲν ἄλλα σιωπῶ , μυρί εἰπεῖν ἔχων , περὶ δὲ τῶν συστρατευσαμένων ἱππέων εἰς Ἄργουραν ἴστε δήπου πάντες οἷ ἐδημηγόρησε παρ ὑμῖν , ὅθ ἧκεν ἐκ Χαλκίδος , κατηγορῶν καὶ φάσκων ὄνειδος ἐξελθεῖν τὴν στρατιὰν ταύτην τῇ πόλει ·
καὶ τὴν λοιδορίαν ἣν ἐλοιδορήθη Κρατίνῳ περὶ τούτων , τῷ νῦν , ὡς ἐγὼ πυνθάνομαι , μέλλοντι βοηθεῖν αὐτῷ , μέμνησθε .
τὸν δὴ τοσούτοις ἁθρόοις τῶν πολιτῶν ἔχθραν ἐπ οὐδενὶ τηλικαύτην ἀράμενον πόσῃ πονηρίᾳ καὶ θρασύτητι ταῦτα χρὴ νομίζειν πράττειν ;
καίτοι πότερ εἰσὶν ὄνειδος , ὦ Μειδία , τῇ πόλει οἱ διαβάντες ἐν τάξει καὶ τὴν σκευὴν ἔχοντες ἣν προσῆκε τοὺς ἐπὶ τοὺς πολεμίους ἐξιόντας καὶ συμβαλουμένους τοῖς συμμάχοις , ἢ σὺ ὁ μη δὲ λαχεῖν εὐχόμενος τῶν ἐξιόντων ὅτ ἐκληροῦ , τὸν θώρακα δ οὐδεπώποτ ἐνδύς , ἐπ ἀστράβης δ ὀχούμενος ἀργυρᾶς τῆς ἐξ Εὐβοίας , χλανίδας δὲ καὶ κυμβία καὶ κάδους ἔχων , ὧν ἐπελαμβάνονθ οἱ πεντηκοστολόγοι 0 ;
ταῦτα γὰρ εἰς τοὺς ὁπλίτας ἡμᾶς ἀπηγγέλλετο ·
οὐ γὰρ εἰς τ αὐτὸν ἡμεῖς τούτοις διέβημεν .
εἶτα , εἴ σ ἐπὶ τούτοις ἔσκωψεν Ἀρχετίων ἤ τις ἄλλος , πάντας ἤλαυνες ;
εἰ μὲν γὰρ ἐποίεις ταῦτ , ὦ Μειδία , ἃ σέ φασιν οἱ συνιππεῖς καὶ κατηγόρεις ὡς λέγοιεν περὶ σοῦ , δικαίως κακῶς ἤκουες ·
καὶ γὰρ ἐκείνους καὶ τουτουσὶ καὶ ὅλην τὴν πόλιν ἠδίκεις καὶ κατῄσχυνες .
εἰ δὲ μὴ ποιοῦντός σου κατεσκεύαζόν τινες καταψευδόμενοί σου , οἱ δὲ λοιποὶ τῶν στρατιωτῶν οὐκ ἐκείνοις ἐπετίμων , ἀλλὰ σοὶ ἐπέχαιρον , δῆλον ὅτι ἐκ τῶν ἄλλων ὧν ἔζης ἄξιος αὐτοῖς ἐδόκεις εἶναι τοῦ τοιαῦτ ἀκούειν 0 ·
σαυτὸν οὖν μετριώτερον ἐχρῆν παρέχειν , οὐκ ἐκείνους διαβάλλειν .
σὺ δ ἀπειλεῖς πᾶσιν , ἐλαύνεις πάντας ·
τοὺς ἄλλους ἀξιοῖς ὅ τι σὺ βούλει σκοπεῖν , οὐκ αὐτὸς σκοπεῖς ὅ τι μὴ λυπήσεις τοὺς ἄλλους ποιῶν .
καὶ τὸ δὴ σχετλιώτατον καὶ μέγιστον ἔμοιγε δοκοῦν ὕβρεως εἶναι σημεῖον ·
τοσούτων ἀνθρώπων , ὦ μιαρὰ κεφαλή , σὺ παρελθὼν ἁθρόων κατηγόρεις , ὃ τίς οὐκ ἂν ἔφριξε ποιῆσαι τῶν ἄλλων ;
τοῖς μὲν τοίνυν ἄλλοις ἅπασιν ἀνθρώποις ὁρῶ τοῖς κρινομένοις , ὦ ἄνδρες δικασταί , ἓν μὲν ἢ δύ ὄντα τ ἀδικήμαθ ἃ κατηγορεῖται , λόγους δ ἀφθόνους τοιούτους ὑπάρχοντας τίς ὑμῶν ἐμοί τι σύνοιδε τοιοῦτον ;
τίς ὑμῶν ἐμὲ ταῦθ ἑόρακε ποιοῦντα ;
οὐκ ἔστιν , ἀλλ οὗτοι δι ἔχθραν καταψεύδονταί μου , καταψευδομαρτυροῦμαι , τὰ τοιαῦτα ·
τούτῳ δ αὖ τ ἀναντία τούτων 0 .
πάντας γὰρ ὑμᾶς εἰδέναι νομίζω τὸν τρόπον καὶ τὴν ἀσέλγειαν καὶ τὴν ὑπερηφανίαν τοῦ βίου , καὶ πάλαι θαυμάζειν ἐνίους οἴομαι ὧν αὐτοὶ μὲν ἴσασιν , οὐκ ἀκηκόασι δὲ νῦν ἐμοῦ .
πολλοὺς δὲ τῶν πεπονθότων οὐ δὲ πάνθ ὅσ ἠδίκηνται μαρτυρεῖν ἐθέλοντας ὁρῶ , τὴν βίαν καὶ τὴν φιλοπραγμοσύνην ὁρῶντας τὴν τούτου καὶ τὴν ἀφορμήν , ἥπερ ἰσχυρὸν ποιεῖ καὶ φοβερὸν τὸν κατάπτυστον τουτονί .
τὸ γὰρ ἐπ ἐξουσίας καὶ πλούτου πονηρὸν εἶναι καὶ ὑβριστὴν τεῖχός ἐστι πρὸς τὸ μηδὲν ἂν αὐτὸν ἐξ ἐπιδρομῆς παθεῖν , ἐπεὶ περιαιρεθεὶς οὗτος τὰ ὄντα ἴσως μὲν οὐκ ἂν ὑβρίζοι , εἰ δ ἄρα , ἐλάττονος ἄξιος ἔσται τοῦ μικροτάτου παρ ὑμῖν 0 ·
μάτην γὰρ λοιδορήσεται καὶ βοήσεται , δίκην δ , ἂν ἀσελγαίνῃ τι , τοῖς ἄλλοις ἡμῖν ἐξ ἴσου δώσει .
νῦν δ , οἶμαι , τούτου προβέβληται Πολύευκτος , Τιμοκράτης , Εὐκτήμων ὁ κονιορτός ·
τοιοῦτοί τινές εἰσι μισθοφόροι περὶ αὐτόν , καὶ πρὸς ἔθ ἕτεροι τούτοις , μαρτύρων συνεστῶσ ἑταιρεία , φανερῶς μὲν οὐκ ἐνοχλούντων ὑμῖν , σιγῇ δὲ τὰ ψευδῆ ῥᾷστ ἐπινευόντων 0 .
οὓς μὰ τοὺς θεοὺς οὐδὲν ὠφελεῖσθαι νομίζω παρὰ τούτου ·
ἀλλὰ δεινοί τινές εἰσιν , ὦ ἄνδρες Ἀθηναῖοι , φθείρεσθαι πρὸς τοὺς πλουσίους καὶ παρεῖναι καὶ μαρτυρεῖν .
πάντα δὲ ταῦτ , οἶμαι , φοβέρ ἐστὶ τῶν ἄλλων ὑμῶν ἑκάστῳ καθ ἑαυτὸν ὅπως δύναται ζῶντι .
οὗπερ εἵνεκα συλλέγεσθ ὑμεῖς , ἵν , ὧν καθ ἕν ἐστὶν ἕκαστος ὑμῶν ἐλάττων ἢ φίλοις ἢ τοῖς οὖσιν ἢ τῶν ἄλλων τινί , τούτων συλλεγέντες ἑκάστου κρείττους τε γίγνησθε καὶ παύητε τὴν ὕβριν .
τάχα τοίνυν καὶ τοιοῦτός τις ἥξει πρὸς ὑμᾶς λόγος , τί δὴ τὰ καὶ τὰ πεπονθὼς ὁ δεῖν οὐκ ἐλάμβανεν δίκην παρ ἐμοῦ ;
ἢ τί δὴ πάλιν ἄλλον ἴσως τινὰ τῶν ἠδικημένων ὀνομάζων 0 .
ἐγὼ δὲ δι ἃς μὲν προφάσεις ἕκαστος ἀφίσταται τοῦ βοηθεῖν αὑτῷ , πάντας ὑμᾶς εἰδέναι νομίζω ·
καὶ γὰρ ἀσχολία καὶ ἀπραγμοσύνη καὶ τὸ μὴ δύνασθαι λέγειν καὶ ἀπορία καὶ μυρί ἐστὶν αἴτια ·
προσήκειν μέντοι τούτῳ μὴ ταῦτα λέγειν ἡγοῦμαι νυνί , ἀλλ ὡς οὐ πεποίηκέ τι τούτων ὧν αὐτοῦ κατηγόρηκα διδάσκειν , ἐὰν δὲ μὴ δύνηται , διὰ ταῦτ ἀπολωλέναι πολὺ μᾶλλον , εἰ γὰρ τηλικοῦτός τίς ἐστιν ὥστε τοιαῦτα ποιῶν δύνασθαι καθ ἕν ἕκαστον ἡμῶν ἀποστερεῖν τοῦ δίκης παρ αὐτοῦ τυχεῖν , κοινῇ νῦν , ἐπειδήπερ εἴληπται , πᾶσιν ὑπὲρ ἁπάντων ἐστὶ τιμωρητέος ὡς κοινὸς ἐχθρὸς τῇ πολιτείᾳ 0 .
λέγεται τοίνυν ποτ ἐν τῇ πόλει κατὰ τὴν παλαιὰν ἐκείνην εὐδαιμονίαν Ἀλκιβιάδης γενέσθαι , ᾧ σκέψασθε τίνων ὑπαρχόντων καὶ ποίων τινῶν πρὸς τὸν δῆμον πῶς ἐχρήσανθ ὑμῶν οἱ πρόγονοι , ἐπειδὴ βδελυρὸς καὶ ὑβριστὴς ᾤετο δεῖν εἶναι 0 .
καὶ οὐκ ἀπεικάσαι δήπου Μειδίαν Ἀλκιβιάδῃ βουλόμενος τούτου μέμνημαι τοῦ λόγου  οὐχ οὕτως εἴμ ἄφρων οὐ δ ἀπόπληκτος ἐγώ  , ἀλλ ἵν εἰδῆθ ὑμεῖς , ὦ ἄνδρες Ἀθηναῖοι , καὶ γνῶθ ὅτι οὐδὲν οὔ τ ἔστιν οὔ τ ἔσται , οὐ γένος , οὐ πλοῦτος , οὐ δύναμις , ὅ τι τοῖς πολλοῖς ὑμῖν , ἂν ὕβρις προσῇ , προσήκει φέρειν 0 .
ἐκεῖνος γάρ , ὦ ἄνδρες Ἀθηναῖοι , λέγεται πρὸς πατρὸς μὲν Ἀλκμεωνιδῶν εἶναι  τούτους δέ φασιν ὑπὸ τῶν τυράννων ὑπὲρ τοῦ δήμου στασιάζοντας ἐκπεσεῖν , καὶ δανεισαμένους χρήματ ἐκ Δελφῶν ἐλευθερῶσαι τὴν πόλιν καὶ τοὺς Πεισιστράτου παῖδας ἐκβαλεῖν  , πρὸς δὲ μητρὸς Ἱππονίκου καὶ ταύτης τῆς οἰκίας ἧς ὑπάρχουσι πολλαὶ καὶ μεγάλαι πρὸς τὸν δῆμον εὐεργεσίαι .
οὐ μόνον δὲ ταῦθ ὑπῆρχεν αὐτῷ , ἀλλὰ καὶ αὐτὸς ὑπὲρ τοῦ δήμου θέμενος τὰ ὅπλα δὶς μὲν ἐν Σάμῳ , τρίτον δ ἐν αὐτῇ τῇ πόλει , τῷ σώματι τὴν εὔνοιαν , οὐ χρήμασιν οὐ δὲ λόγοις ἐνεδείξατο τῇ πατρίδι 0 .
ἔτι δ ἵππων Ὀλυμπίασιν ἀγῶνες ὑπῆρχον αὐτῷ καὶ νῖκαι καὶ στέφανοι , καὶ στρατηγὸς ἄριστος , καὶ λέγειν ἐδόκει πάντων , ὥς φασιν , εἶναι δεινότατος .
ἀλλ ὅμως οἱ κατ ἐκεῖνον ὑμέτεροι πρόγονοι οὐδενὸς τούτων αὐτῷ συνεχώρησαν ὑβρίζειν αὑτούς , ἀλλὰ ποιήσαντες φυγάδ ἐξέβαλον ·
καὶ Λακεδαιμονίων ὄντων ἰσχυρῶν τότε , καὶ Δεκέλειαν ἑαυτοῖς ἐπιτειχισθῆναι καὶ τὰς ναῦς ἁλῶναι καὶ πάνθ ὑπέμειναν , ὁτιοῦν ἄκοντες παθεῖν κάλλιον εἶναι νομίζοντες ἢ ἑκόντες ὑβρίζεσθαι συγχωρῆσαι 0 .
καίτοι τί τοσοῦτον ἐκεῖνος ὕβρισεν , ἡλίκον οὗτος νῦν ἐξελήλεγκται ;
ταυρέαν ἐπάταξε χορηγοῦντ ἐπὶ κόρρης .
ἔστω ταῦτα , ἀλλὰ χορηγῶν γε χορηγοῦντα τοῦτ ἐποίησεν , οὔπω τόνδε τὸν νόμον παραβαίνων ·
οὐ γὰρ ἔκειτό πω .
εἷρξεν Ἀγάθαρχον τὸν γραφέα ·
καὶ γὰρ ταῦτα λέγουσιν .
λαβὼν γέ τι πλημμελοῦνθ ὥς φασιν ·
ὅπερ οὐ δ ὀνειδίζειν ἄξιον 0 .
τοὺς Ἑρμᾶς περιέκοπτεν .
ἅπαντα μέν , οἶμαι , τ ἀσεβήματα τῆς αὐτῆς ὀργῆς δίκαιον ἀξιοῦν 0 ·
τὸ δ ὅλως ἀφανίζειν ἱερὰ ἔσθ ὅ τι τοῦ κόπτειν διαφέρει 0 ·
οὐκοῦν οὗτος ἐξελήλεγκται τοῦτο ποιῶν .
ἀντιθῶμεν δὴ τίς ὢν καὶ τίσι ταῦτ ἐνδεικνύμενος .
μὴ τοίνυν ὑμῖν , πρὸς τῷ μὴ καλόν , μη δὲ θεμιτὸν νομίζετ , ἄνδρες δικασταί , μη δ ὅσιον εἶναι τοιούτων ἀνδρῶν οὖσιν ἀπογόνοις , πονηρὸν καὶ βίαιον καὶ ὑβριστὴν λαβοῦσιν ἄνθρωπον καὶ μηδένα μηδαμόθεν , συγγνώμης ἢ φιλανθρωπίας ἢ χάριτός τινος ἀξιῶσαι .
τίνος γὰρ εἵνεκα 0 ;
τῶν στρατηγιῶν ·
ἀλλ οὐ δὲ καθ αὑτὸν στρατιώτης οὗτος οὐδενός ἐστ ἄξιος , μή τί γε τῶν ἄλλων ἡγεμών 0 .
ἀλλὰ τῶν λόγων 0 ·
ἐν οἷς κοινῇ μὲν οὐδὲν πώποτ εἶπ ἀγαθόν , κακῶς δ ἰδίᾳ πάντας ἀνθρώπους λέγει .
γένους εἵνεκα νὴ Δία 0 ·
καὶ τίς οὐκ οἶδεν ὑμῶν τὰς ἀπορρήτους , ὥσπερ ἐν τραγῳδίᾳ , τὰς τούτου γονάς 0 ;
ᾧ δύ ἐναντιώτατα συμβέβηκεν εἶναι 0 ·
ἡ μὲν γὰρ ὡς ἀληθῶς μήτηρ , ἡ τεκοῦσ αὐτόν , πλεῖστον ἁπάντων ἀνθρώπων εἶχε νοῦν , ἡ δὲ δοκοῦσα καὶ ὑποβαλομένη πασῶν ἦν ἀνοητοτάτη γυναικῶν .
ἡ μὲν γὰρ ἀπέδοτ εὐθὺς γενόμενον , ἡ δ ἐξὸν αὐτῇ βελτίω πρίασθαι τῆς αὐτῆς τιμῆς τοῦτον ἠγόρασεν 0 .
καὶ γάρ τοι διὰ τοῦτο τῶν οὐ προσηκόντων ἀγαθῶν κύριος γεγονώς , καὶ πατρίδος τετυχηκὼς ἣ νόμοις τῶν ἁπασῶν πόλεων μάλιστ οἰκεῖσθαι δοκεῖ , οὐδέν οἶμαι τρόπον φέρειν οὐ δὲ χρῆσθαι τούτοις δύναται , ἀλλὰ τὸ τῆς φύσεως ὡς ἀληθῶς βάρβαρον καὶ θεοῖς ἐχθρὸν ἕλκει καὶ βιάζεται , καὶ φανερὸν ποιεῖ τοῖς παροῦσιν ὥσπερ ἀλλοτρίοις , ὅπερ ἔστιν , αὐτὸν χρώμενον 0 .
τοσούτων τοίνυν καὶ τοιούτων ὄντων ἃ τῷ βδελυρῷ τούτῳ καὶ ἀναιδεῖ βεβίωται , ἔνιοί μοι προσιόντες , ὦ ἄνδρες δικασταί , τῶν χρωμένων αὐτῷ , παραινοῦντες ἀπαλλαγῆναι καὶ καθυφεῖναι τὸν ἀγῶνα τουτονί , ἐπειδή με μὴ πείθοιεν , ὡς μὲν οὐ πολλὰ καὶ δεινὰ πεποίηκεν οὗτος καὶ δίκην ἡντινοῦν ἂν δοίη δικαίως τῶν πεπραγμένων , οὐκ ἐτόλμων λέγειν , ἐπὶ ταῦτα δ ἀπήντων ὡς ἑάλωκεν ἤδη καὶ κατεψήφισται ·
τίνος τιμήσειν αὐτῷ προσδοκᾷς τὸ δικαστήριον ;
οὐχ ὁρᾷς ὅτι πλουτεῖ καὶ τριηραρχίας ἐρεῖ καὶ λῃτουργίας ;
σκόπει δὴ μὴ τούτοις αὑτὸν ἐξαιτήσηται , καὶ ἐλάττω πολὺ τῇ πόλει καταθεὶς ἢ ὅσα σοι δίδωσι καταγελάσῃ .
ἐγὼ δὲ πρῶτον μὲν οὐδὲν ἀγεννὲς ὑμῶν καταγιγνώσκω , οὐ δ ὑπολαμβάνω τιμήσειν οὐδὲν ἐλάττονος τούτῳ ἢ ὅσον καταθεὶς οὗτος παύσεται τῆς ὕβρεως ·
τοῦτο δ ἐστὶ μάλιστα μὲν θάνατος , εἰ δὲ μή , πάντα τὰ ὄντ ἀφελέσθαι 0 1 2 .
ἔπειθ ὑπὲρ τῶν τούτου λῃτουργιῶν καὶ τῶν τριηραρχιῶν καὶ τῶν τοιούτων λόγων ὡδὶ γιγνώσκω .
εἰ μέν ἐστιν , ὦ ἄνδρες Ἀθηναῖοι , τὸ λῃτουργεῖν τοῦτο , τὸ ἐν ὑμῖν λέγειν ἐν ἁπάσαις ταῖς ἐκκλησίαις καὶ πανταχοῦ ἡμεῖς οἱ λῃτουργοῦντες , ἡμεῖς οἱ προεισφέροντες ὑμῖν , ἡμεῖς οἱ πλούσιοί ἐσμεν , εἰ τὸ τὰ τοιαῦτα λέγειν , τοῦτ ἔστιν λῃτουργεῖν , ὁμολογῶ Μειδίαν ἁπάντων τῶν ἐν τῇ πόλει λαμπρότατον γεγενῆσθαι 0 ·
ἀποκναίει γὰρ ἀηδίᾳ δήπου καὶ ἀναισθησίᾳ καθ ἑκάστην τὴν ἐκκλησίαν ταῦτα λέγων .
εἰ μέντοι τί ποτ ἐστὶν ἃ λῃτουργεῖ τῇ ἀληθείᾳ δεῖ σκοπεῖν , ἐγὼ πρὸς ὑμᾶς ἐρῶ ·
καὶ θεάσασθ ὡς δικαίως αὐτὸν ἐξετάσω , πρὸς ἐμαυτὸν κρίνων .
οὗτος , ὦ ἄνδρες Ἀθηναῖοι , γεγονὼς ἔτη περὶ πεντήκοντ ἴσως ἢ μικρὸν ἔλαττον οὐδὲν ἐμοῦ πλείους λῃτουργίας ὑμῖν λελῃτούργηκεν , ὃς δύο καὶ τριάκοντ ἔτη γέγονα .
κ ἀγὼ μὲν κατ ἐκείνους τοὺς χρόνους ἐτριηράρχουν , εὐθὺς ἐκ παίδων ἐξελθών , ὅτε σύνδυ ἦμεν οἱ τριήραρχοι καὶ τ ἀναλώματα πάντ ἐκ τῶν ἰδίων καὶ τὰς ναῦς ἐπληρούμεθ αὐτοί ·
οὗτος δέ , ὅτε μὲν κατὰ ταύτην τὴν ἡλικίαν ἦν ἣν ἐγὼ νῦν , οὐδέπω λῃτουργεῖν ἤρχετο , τηνικαῦτα δὲ τοῦ πράγματος ἧπται , ὅτε πρῶτον μὲν διακοσίους καὶ χιλίους πεποιήκατε συντελεῖς ὑμεῖς , παρ ὧν εἰσπραττόμενοι τάλαντον ταλάντου μισθοῦσι τὰς τριηραρχίας οὗτοι , εἶτα πληρώμαθ ἡ πόλις παρέχει καὶ σκεύη δίδωσιν , ὥστ αὐτῶν ἐνίοις τῇ ἀληθείᾳ τὸ μηδὲν ἀναλῶσαι καὶ δοκεῖν λελῃτουργηκέναι καὶ τῶν ἄλλων λῃτουργιῶν ἀτελεῖς γεγενῆσθαι περίεστιν .
ἀλλὰ μὴν τί ἄλλο 0 ;
τραγῳδοῖς κεχορήγηκέ ποθ οὗτος , ἐγὼ δ αὐληταῖς ἀνδράσιν 0 .
καὶ ὅτι τοῦτο τ ἀνάλωμ ἐκείνης τῆς δαπάνης πλέον ἐστὶ πολλῷ , οὐδεὶς ἀγνοεῖ δήπου .
κ ἀγὼ μὲν ἐθελοντὴς νῦν , οὗτος δὲ καταστὰς ἐξ ἀντιδόσεως τότε , οὗ χάριν οὐδεμίαν δήπου δικαίως ἄν τις ἔχοι 0 .
εἱστίακα τὴν φυλὴν ἐγὼ καὶ Παναθηναίοις κεχορήγηκα , οὗτος δ οὐδέτερα 0 .
ἡγεμὼν συμμορίας ὑμῖν ἐγενόμην ἐγὼ ἔτη δέκα , ἴσον Φορμίωνι καὶ Λυσιθείδῃ καὶ Καλλαίσχρῳ καὶ τοῖς πλουσιωτάτοις , εἰσφέρων οὐκ ἀφ ὑπαρχούσης οὐσίας  ὑπὸ γὰρ τῶν ἐπιτρόπων ἀπεστερήμην  , ἀλλ ἀπὸ τῆς δόξης ὧν ὁ πατήρ μοι κατέλιπεν καὶ ὧν δίκαιον ἦν με δοκιμασθέντα κομίσασθαι .
ἐγὼ μὲν οὖν οὕτως ὑμῖν προσενήνεγμαι , Μειδίας δὲ πῶς 0 ;
οὐδέπω καὶ τήμερον συμμορίας ἡγεμὼν γέγονεν , οὐδὲν τῶν πατρῴων ἀποστερηθεὶς ὑπ οὐδενός , ἀλλὰ παρὰ τοῦ πατρὸς πολλὴν οὐσίαν παραλαβών .
τίς οὖν ἡ λαμπρότης , ἢ τίνες αἱ λῃτουργίαι καὶ τὰ σέμν ἀναλώματα τούτου 0 ;
ἐγὼ μὲν γὰρ οὐχ ὁρῶ , πλὴν εἰ ταῦτά τις θεωρεῖ ·
οἰκίαν ᾠκοδόμηκεν Ἐλευσῖνι τοσαύτην ὥστε πᾶσιν ἐπισκοτεῖν τοῖς ἐν τῷ τόπῳ , καὶ εἰς μυστήρια τὴν γυναῖκ ἄγει , κ ἂν ἄλλοσέ ποι βούληται , ἐπὶ τοῦ λευκοῦ ζεύγους τοῦ ἐκ Σικυῶνος , καὶ τρεῖς ἀκολούθους ἢ τέτταρας αὐτὸς ἔχων διὰ τῆς ἀγορᾶς σοβεῖ , κυμβία καὶ ῥυτὰ καὶ φιάλας ὀνομάζων οὕτως ὥστε τοὺς παριόντας ἀκούειν .
ἐγὼ δ ὅσα μὲν τῆς ἰδίας τρυφῆς εἵνεκα Μειδίας καὶ περιουσίας κτᾶται , οὐκ οἶδ ὅ τι τοὺς πολλοὺς ὑμῶν ὠφελεῖ ·
ἃ δ ἐπαιρόμενος τούτοις ὑβρίζει , ἐπὶ πολλοὺς καὶ τοὺς τυχόντας ἡμῶν ἀφικνούμεν ὁρῶ .